ai4bharat/Pralekha huggingface dataset:
प्रधानमंत्री कार्यालय
प्रधानमंत्री ने शिकागो में स्वामी विवेकानंद के 1893 के उत्कृष्ट भाषण को याद किया
प्रधानमंत्री श्री नरेन्द्र मोदी ने शिकागो में स्वामी विवेकानंद के वर्ष 1893 के असाधारण भाषण को याद किया है। श्री मोदी ने कहा है कि आज ही के दिन वर्ष 1893 में उन्होंने शिकागो में अपना सबसे उत्कृष्ट भाषण दिया था। उनके संबोधन ने पूरी दुनिया को भारत की संस्कृति एवं मूल्यों की एक झलक दिखाई थी।
अपने एक ट्वीट में, प्रधानमंत्री ने कहा:
“11 सितंबर का स्वामी विवेकानंद के साथ एक विशेष संबंध है। आज ही के दिन 1893 में उन्होंने शिकागो में अपना सबसे उत्कृष्ट भाषण दिया था। उनके संबोधन ने पूरी दुनिया को भारत की संस्कृति एवं मूल्यों की एक झलक दिखाई थी।”
निर्वाचन आयोग
उपचुनाव के दौरान पूरे जिले में आदर्श आचार संहिता  लागू करने के संबंध में
आयोग के ध्यान में यह लाया गया है कि दिनांक 29 जून, 2017 को जारी पत्र संख्या 437/6/आईएनएसटी/2016-सीएसएस में निहित उसके निर्देश के संदर्भ में, जिसे दिनांक 18 जनवरी, 2018 को जारी पत्र संख्या 437/6/1/ईसीआई/आईएनएसटी /एफयूएनसीटी/एमसीसी/2017 में दोहराया गया है, कि अगर किसी निर्वाचन क्षेत्र में राज्य की राजधानी/महानगरीय शहरों/नगर निगमों के इलाके शामिल हैं, तो आदर्श आचार संहिता  संबंधी निर्देश सिर्फ संबंधित निर्वाचन क्षेत्र के तहत आने वाले इलाकों में ही लागू होंगे। अन्य सभी मामलों में उस निर्वाचन क्षेत्र, जहां उप-चुनाव होना है, को कवर करने वाले पूरे जिले में आदर्श आचार संहिता  संबंधी उपरोक्त निर्देश लागू किए जायेंगे।
इन निर्देशों के पीछे की भावना यह रही है कि आदर्श आचार संहिता  संबंधी निर्देशों से प्रभावित हुए बिना विकासात्मक एवं प्रशासनिक कार्य जारी रहें और उपचुनाव के लिए प्रचार कार्य सिर्फ संबंधित संसदीय निर्वाचन क्षेत्र  / विधानसभा निर्वाचन क्षेत्र  में ही सीमित रहें।
हालांकि, एक ऐसी स्थिति हो सकती है कि वर्तमान में चल रहे उपचुनाव जैसी राजनीतिक गतिविधियां संसदीय निर्वाचन क्षेत्र  / विधानसभा निर्वाचन क्षेत्र  के बाहर लेकिन जिले के भीतर आयोजित की जायें। इस तरह की गतिविधियां उपरोक्त निर्देशों की भावना के विपरीत होंगी। इसलिए, यह भी स्पष्ट किया जाता है कि अगर वर्तमान में चल रहे उपचुनाव से संबंधित कोई चुनावी गतिविधि जिले के भीतर कहीं भी आयोजित की जाती है, तो आदर्श आचार संहिता , कोविड और व्यय निगरानी से संबंधित सभी निर्देश ठीक उसी तरह लागू होंगे जैसे वे राजनीतिक गतिविधियों के मामले में होते हैं। ऐसे मामलों में संबंधित जिला निर्वाचन अधिकारी सभी आवश्यक कार्रवाई करेंगे और निर्देशों का कड़ाई से अनुपालन सुनिश्चित करेंगे।
संघ लोक सेवा आयोग
अप्रैल, 2021 में यूपीएससी द्वारा भर्ती परिणाम को अंतिम रूप दिया गया
संघ लोक सेवा आयोग द्वारा अप्रैल, 2021 के दौरान निम्नलिखित भर्ती परिणामों को अंतिम रूप दिया गया है। अनुशंसित उम्मीदवारों को व्यक्तिगत रूप से डाक द्वारा सूचित किया गया है।
पूरी सूची के लिए यहां क्लिक करें।.
एमजी /एएम/ केजे
(Visitor Counter : 235
रक्षा मंत्रालय
जर्मनी के रक्षा मंत्री श्री बोरिस पिस्टोरियस ने आईआईटी दिल्ली में आईडेक्स स्टार्ट-अप और इनोवेशन के प्रदर्शन संबंधी कार्यक्रम में भाग लिया
क्षा मंत्री श्री राजनाथ सिंह के साथ अपनी द्विपक्षीय बैठक के बाद, जर्मनी के रक्षा मंत्री श्री बोरिस पिस्टोरियस ने 6 जून, 2023 को रिसर्च एंड इनोवेशन पार्क, आईआईटी दिल्ली में इनोवेशन फॉर डिफेंस एक्सीलेंस  स्टार्ट-अप्स के एक कार्यक्रम में भाग लिया। यह कार्यक्रम एफआईटीटी और आईआईटी दिल्ली ने मिलकर आयोजित किया था।
इस कार्यक्रम में आईडेक्स पर एक ब्रीफिंग शामिल थी, जिसके बाद ऑगमेंटेड रियालिटी / वर्चुअल रियालिटी, एनर्जी सिस्टम, स्मार्ट ड्रोन और एंटी-ड्रोन सिस्टम, स्पेस प्रोपल्शन सिस्टम और अन्य संबद्ध तकनीकों पर भारतीय स्टार्ट-अप द्वारा गेम-चेंजिंग तकनीकों को प्रदर्शित किया गया। अपर सचिव  और सीईओ डिफेंस इनोवेशन ऑर्गेनाइजेशन  श्री टी नटराजन ने जर्मनी के रक्षा मंत्री को आईडीईएक्स योजना के माध्यम से भारत के डिफेंस इनोवेशन इकोसिस्टम के विकास और वैश्विक उभरते प्रौद्योगिकी क्षेत्रों में सहयोग के अवसरों के बारे में जानकारी दी।
अन्य अहम मुद्दों में रक्षा-औद्योगिक सहयोग, प्रौद्योगिकी साझेदारी, दीर्घकालिक अनुसंधान और विकास और आपूर्ति श्रृंखला सुरक्षा में सुधार की आवश्यकता शामिल है। इस आयोजन ने भारत में सह-विकास और सह-उत्पादन को बढ़ावा देने पर भी ध्यान केंद्रित किया, जिसमें संभावित क्षेत्र और परियोजनाएं शामिल हैं जहां भारतीय और जर्मन स्टार्ट-अप एक साथ काम कर सकते हैं।
विद्युत मंत्रालय
एनटीपीसी और टेक्निमोंट ने हरित मेथनॉल उत्पादन की संभावना तलाशने के लिए समझौता ज्ञापन पर हस्ताक्षर किए
- इस समझौता ज्ञापन  का उद्देश्य भारत में एनटीपीसी की परियोजना में वाणिज्यिक पैमाने पर हरित मेथनॉल उत्पादन सुविधा विकसित करने की संभावना का संयुक्त रूप से मूल्यांकन करना और पता लगाना है।
- हरित मेथनॉल परियोजना में एनटीपीसी के विद्युत संयंत्रों से कार्बन प्राप्त करना और इसे हरित ईंधन में परिवर्तित करना शामिल है।
एनटीपीसी ने टेक्निमोंट प्राइवेट लिमिटेड के साथ एक समझौता ज्ञापन पर हस्ताक्षर किए
भारत की सबसे बड़ी विद्युत उत्पादन कंपनी- एनटीपीसी ने इटली स्थित मैयर टेक्निमोंट समूह की भारतीय सहायक कंपनी टेक्निमोंट प्राइवेट लिमिटेड के साथ एक गैर-बाध्यकारी समझौता ज्ञापन  पर हस्ताक्षर किए हैं। इस समझौता ज्ञापन का उद्देश्य भारत में एनटीपीसी की परियोजना में वाणिज्यिक पैमाने पर हरित मेथनॉल उत्पादन की सुविधा विकसित करने की संभावना का संयुक्त रूप से मूल्यांकन करना और पता लगाना है।
इस हरित मेथनॉल परियोजना में एनटीपीसी के विद्युत संयंत्रों से कार्बन प्राप्त करना और इसे हरित ईंधन में परिवर्तित करना शामिल है। हरित मेथनॉल में अनुप्रयोगों की एक विस्तृत श्रृंखला है। इसमें रासायनिक उद्योग के लिए आधार सामग्री के रूप में उपयोग होना, नवीकरणीय विद्युत का भंडारण करना और परिवहन ईंधन के रूप में भी काम आना शामिल है। इसे समुद्री ईंधन अनुप्रयोगों के लिए एक स्थानापन्न ईंधन भी माना जाता है।
एनटीपीसी के निदेशक  सी.के. मंडल ने कहा कि प्रायोगिक पैमाने पर हरित मेथनॉल परियोजना के तहत एनटीपीसी के साथ यह पहल स्थिरता और नवीकरणीय ऊर्जा को लेकर एनटीपीसी की प्रतिबद्धता के अनुरूप है। उन्होंने कहा कि यह भारत में ऊर्जा के रूपांतरण में अपना महत्वपूर्ण योगदान देगा।
रेल मंत्रालय
श्री पीयूष गोयल ने वीडियो कांफ्रेंसिंग के माध्यम से टनकपुर-दिल्ली-टनकपुर पूर्णागिरी जन शताब्दी एक्सप्रेस स्पेशल ट्रेन को हरी झंडी दिखाकर रवाना किया
यह ट्रेन टनकपुर को राष्ट्रीय राजधानी से जोड़ेगी और उत्तराखंड में सामाजिक आर्थिक विकास लाएगी
पूर्णागिरी मंदिर जाने वाले तीर्थयात्रियों को बेहतर कनेक्टिविटी से लाभ होगा
केंद्रीय रेल, वाणिज्य तथा उद्योग, उपभोक्ता कार्य तथा खाद्य एवं सार्वजनिक वितरण मंत्री पीयूष गोयल ने आज वीडियो कांफ्रेंसिंग के माध्यम से टनकपुर-दिल्ली जेएन स्पेशल ट्रेन को हरी झंडी दिखाकर रवाना किया, साथ ही केंद्रीय शिक्षा मंत्री श्री रमेश पोखरियाल 'निशंक' एवं अन्य गणमान्य लोग आयोजन स्थल पर मौजूद थे ।
इस अवसर पर माननीय मंत्री श्री पीयूष गोयल ने कहा कि नए आधुनिक, सुरक्षित, एलएचबी कोच वाली पूर्णागिरी जनशताब्दी ट्रेन शुरू होने से क्षेत्र में पर्यटन और कनेक्टिविटी को बढ़ावा मिलेगा। श्री गोयल ने यह भी बताया कि पीलीभीत-दिल्ली मार्ग का विद्युतीकरण पहले ही पूरा हो चुका है, टनकपुर पीलीभीत मार्ग भी पूरा हो चुका है, केवल सीआरएस निरीक्षण का इंतजार है, जल्द ही पूरे मार्ग  का पूरी तरह से विद्युतीकरण कर दिया जाएगा। उन्होंने वर्तमान में उत्तराखंड राज्य में निष्पादित की जा रही विभिन्न रेल परियोजनाओं के बारे में भी बात की। रेल परियोजनाओं के बजट आवंटन में कई गुना वृद्धि की गई है। उत्तराखंड में विकास की नई लहर देखी जा रही है ।
यह ट्रेन टनकपुर को राष्ट्रीय राजधानी से जोड़ेगी और क्षेत्र में सामाजिक आर्थिक विकास लाएगी। पूर्णागिरी मंदिर जाने वाले तीर्थयात्री बेहतर कनेक्टिविटी से लाभान्वित होंगे ।
ट्रेन के बारे में:
ट्रेन संख्या 05325 टनकपुर-दिल्ली पूर्णागिरी जन शताब्दी एक्सप्रेस दैनिक स्पेशल ट्रेन टनकपुर से 11.25 बजे रवाना होकर 21.35 बजे दिल्ली जंक्शन पहुंचेगी ।
ट्रेन संख्या 05326 दिल्ली जंक्शन- टनकपुर पूर्णागिरी जन शताब्दी एक्सप्रेस ट्रेन दिल्ली से 06.10 बजे रवाना होकर 16.10 बजे टनकपुर पहुंचेगी।
इस ट्रेन में कुल 12 एलएचबी कोच होंगे जिनमें 2 एसी चेयरकार, 08 चेयर कार कोच और दो जनरेटर कोच शामिल हैं। इसमें ट्रेन का ठहराव बनबसा, खटीमा, पीलीभीत, इज्जतनगर, बरेली सिटी, बरेली जंक्शन, विशारतगंज, आनौला, करंगी, दफ्तरा, आसफपुर, चंदौसी, राजा का सहसपुर, मुरादाबाद, अमरोहा, गजरौला, गढ़ मुक्तेश्वर, सिमभौली, हापुड़, पिलखुवा, गाजियाबाद, साहिबाबाद, दिल्ली शाहदरा स्टेशनों पर होगा।
आज इस ट्रेन को "उद्घाटन स्पेशल ट्रेन" के रूप में चलाया जा रहा है ।
वित्त मंत्रालय
भारत और जापान के बीच द्विपक्षीय विनिमय व्यवस्था समझौता;
भारत की 75 अरब अमरीकी डॉलर तक पहुंच संभव
भारतीय रिजर्व बैंक और बैंक ऑफ जापान ने भारत और जापान के बीच द्विपक्षीय विनिमय व्यवस्था  समझौते पर हस्ताक्षर करने का कार्य पूरा कर लिया है। प्रधानमंत्री श्री नरेन्द्र मोदी की 29.10.2018 की टोक्यो यात्रा के दौरान भारत और जापान के बीच बीएसए के बारे में बातचीत हुई थी। इस समझौते से भारत की 75 अरब अमरीकी डॉलर तक पहुंच संभव होगी, जबकि इससे पहले बीएसए में केवल 50 अरब अमरीकी डॉलर की पहुंच की व्यवस्था थी। केन्द्रीय मंत्री मंडल ने 10.1.2019 को बीएसए की मंजूरी दी थी।
बीएसए समझौता आज यानी 28.02.2019 से प्रभावी हो गया। भारत भुगतान संतुलन के उपयुक्त स्तर को बनाये रखने अथवा अल्प अवधि की नकदी को बनाये रखने के उद्देश्य से अपनी घरेलू मुद्रा के लिए 75 अरब अमरीकी डॉलर की राशि तक पहुंच स्थापित कर सकता है। भारत के विवेक पर बीएसए के एक हिस्से तक पहुंच स्थापित की जा सकती है। वर्तमान में भारत के पास पर्याप्त मात्रा में विदेशी मुद्रा भंडार है। बीएसए इन भंडारों के इस्तेमाल के लिए भारत को लचीलापन प्रदान करेगा, यदि किसी समय उसे ऐसा लगता है कि बीएसए के अंतर्गत उपलब्ध संसाधनों के इस्तेमाल की आवश्यकता है।
भारत सरकार ने बीएसए की कार्यसाधकता का स्वागत किया है और इस समझौते पर सहमति व्यक्त करने के लिए जापान के प्रति आभार व्यक्त किया है। यह मजबूत साझेदारी की भावना से किया गया है। इससे रणनीतिक भागीदारी को आगे बढ़ाने में मदद मिलेगी। इस वित्तीय सहयोग से भारत और जापान के बीच मजबूत आर्थिक संबंधों को आगे बढ़ाया जा सकेगा।
आरकेमीणा/एएम/केपी/एसएस-
(Visitor Counter : 242
गृह मंत्रालय
भारत सरकार ने म्यांमार में अपहृत 5 भारतीय नागरिकों को मुक्त कराया
(भारत सरकार ने 4 नवम्बर, 2019 की सुबह म्यांमार के रखाइन सूबे में समय पर हस्तक्षेप कर अराकान आर्मी द्वारा अगवा किए गए पांच भारतीय नागरिकों , म्यांमार की संसद के एक सदस्य और म्यांमार के चार नागरिकों को मुक्त करा लिया।
इन पांचों भारतीय नागरिकों, म्यांमार की संसद के एक सदस्य और दो स्थानीय ट्रांसपोर्टर्स तथा दो स्पीड ऑपरेटर्स को 3 नवम्बर को म्यांमार के चिन स्टेट के पालेत्वा से रखाइन सूबे के किऑकताव जाते समय अराकान आर्मी ने अगवा कर लिया था। अपहृत भारतीय नागरिक वर्तमान में म्यांमार की कलादान सड़क परियोजना के निर्माण से संबद्ध हैं।
एक भारतीय नागरिक का अराकान आर्मी के कब्जे में होने के दौरान दिल का दौरा पड़ने से निधन हो गया। प्राप्त सूचना के अनुसार वह मधुमेह से पीडि़त था। अपहणकर्ताओं से चंगुल से मुक्त कराए गए भारतीय नागरिक, मृतक के पार्थिव शरीर सहित सित्वे पहुंच चुके हैं और वे आज स्वदेश वापसी के लिए यांगून रवाना हो जाएंगे।
सामाजिक न्याय एवं अधिकारिता मंत्रालय
सामाजिक न्याय और अधिकारिता मंत्रालय के तहत एनबीसीएफडीसी और एनएसएफडीसी ने पंजाब नेशनल बैंक के साथ सहमति पत्र पर हस्ताक्षर किए
राष्ट्रीय पिछड़ा वर्ग वित्त एवं विकास निगम  और राष्ट्रीय अनुसूचित जाति वित्त और विकास निगम  ने सार्वजनिक क्षेत्र के बड़े और प्रमुख बैंक पंजाब नेशनल बैंक के साथ सहमति पत्र पर हस्ताक्षर किए जिससे आर्थिक रूप से कमजोर ओबीसी/अनुसूचित जाति स्वयं सहायता समूहों और व्यक्तियों के वित्तीय सशक्तिकरण के लिए चलाई जा रही सामाजिक न्याय और आधिकारिता मंत्रालय, भारत सरकार की ब्याज अनुदान योजना- वंचित इकाई समूह और वर्गों की आर्थिक सहायता  योजना को काफी बढ़ावा मिला है।
इस योजना से अखिल भारतीय स्तर पर कई उद्यमियों और स्वयं सहायता समूहों को लाभ मिलेगा। यह 4 लाख रुपये तक का ऋण/उधार लेने वाले ओबीसी/अनुसूचित जाति स्वयं सहायता समूहों और 2 लाख रुपये तक का ऋण/उधार लेने वाले ओबीसी/अनुसूचित जाति के व्यक्तियों को उधार लेने वाले स्वयं सहायता समूहों/ लाभार्थियों के मानक खातों में प्रत्यक्ष रूप से 5 प्रतिशत त्वरित ब्याज अनुदान का लाभ पहुंचाएगा।
सहमति पत्र पर कल पंजाब नेशनल बैंक की ओर से जनरल मैनेजर श्री अरुण कुमार शर्मा, एनबीसीएफडीसी की ओर से जनरल मैनेजर  श्रीमती अनुपमा सूद और एनएसएफडीसी की ओर से असिस्टेंट जनरल मैनेजर श्री अमित भाटिया ने हस्ताक्षर किए। इस सहमति पत्र पर हस्ताक्षर एनएसएफडीसी के चेयरमैन-डायरेक्टर और एनबीसीएफडीसी के मैनेजिंग डायरेक्टर श्री के. नारायण की उपस्थिति में हुए।
कार्मिक, लोक शिकायत एवं पेंशन मंत्रालय
केंद्रीय मंत्री डॉक्टर जितेंद्र सिंह ने जम्मू-कश्मीर सड़क परियोजनाओं को लेकर केंद्रीय सड़क परियोजना एवं राजमार्ग मंत्री श्री नितिन गडकरी से मुलाकात की
केंद्रीय मंत्री डॉ. जितेंद्र सिंह ने प्रस्तावित चत्तरगला सुरंग को समय पर पूरा करने के लिए फंडों के आवंटन के लिए केंद्रीय सड़क परिवहन एवं राजमार्ग मंत्री श्री नितिन गडकरी से मुलाकात की। यह सुरंग जम्मू-कश्मीर के डोडा जिले के साथ भद्रवाह और डोडा जाने के लिए बसोहली-बनी के रास्ते नए राजमार्ग पर कठुवा जिले को जोड़ेगी। यह एक ऐतिहासिक परियोजना होगी, जो दूर बसे दो क्षेत्रों के बीच स्थायी वैकल्पिक सड़क संपर्क उपलब्ध कराएगी तथा इससे डोडा से लखनपुर के बीच की दूरी घटकर केवल लगभग चार घंटे रह जाएगी।
चत्तरगला परियोजना में 6.8 किलोमीटर लंबी सुरंग की परिकल्पना की गई है, जिसके लिए सीमा सड़क संगठन  द्वारा पहले ही व्यावहार्यता सर्वेक्षण किया जा चुका है। निष्पादन कार्य शुरू होने के बाद इस सुरंग में लगभग चार वर्ष का समय लगेगा। इसकी निर्माण लागत लगभग तीन हजार करोड़ रुपए है।
चूंकि बीआरओ के सामने फंड संबंधी बाधाएं आ रही थीं, डॉ. जितेंद्र सिंह ने यहां श्री गडकरी से मुलाकात की और भारतमाला के जरिए या सड़क परिवहन तथा राजमार्ग मंत्रालय के किसी अन्य उपयुक्त माध्यम से बीआरओ को वित्तीय सहायता उपलब्ध कराने का आग्रह किया। श्री गडकरी की प्रतिक्रिया सकारात्मक रही और उन्होंने निर्देश जारी किया कि सर्वश्रेष्ठ तरीके से इस कार्य को किया जाए।
इस बीच, डॉ. जितेंद्र सिंह ने बीआरओ प्रमुख लेफ्टिनेंट जनरल राजीव चौधरी से अनुरोध किया कि जितना जल्द संभव हो चत्तरगला परियोजना में तेजी लाई जाए। उन्होंने कहा कि चत्तरगला परियोजना, विशेष रूप से कठुवा एवं डोडा जिलों के लिए एक क्रांतिकारी परिवर्तन साबित होगी। उन्होंने कहा कि इससे न केवल राजस्व का सृजन होगा बल्कि रोजगार के अवसर भी पैदा होंगे।
उन्होंने कहा कि इसके अतिरिक्त, यह स्थायी सड़क संपर्क व्यवसाय करने की सरलता लाएगा, यात्रा के समय में कमी लाएगा तथा बनी एवं भद्रवाह जैसै स्थानों को राष्ट्रीय रूप से विख्यात पर्यटन गंतव्यों के रूप में उभरने का एक अनूठा अवसर भी उपलब्ध कराएगा।
डॉ. जितेंद्र सिंह ने कहा कि चत्तरगला में सुरंग की मांग कई वर्षों से लंबित थी, लेकिन पहले की सरकारों द्वारा उनकी अलग-अलग प्राथमिकताओं के कारण इस कार्य को शुरू नहीं किया गया था।
उधमपुर-कठुवा डोडा लोकसभा संसदीय क्षेत्र में पिछले 6 वर्षों के दौरान सड़क एवं पुल निर्माण में अभूतपूर्व प्रगति हुई है, जिनमें बसोहली में अटल सेतु, कठुवा में कीदियान गडेयाल और जूथाना सेतु, उधमपुर में देविका पुल, डोडा में खिलानी-मरमत से शुद्धमहादेव तथा कलजुगर तक नया राजमार्ग उल्लेखनीय हैं।
संसदीय क्षेत्र में जारी अन्य बीआरओ परियोजनाओं में डोडा जिले में भगवा से लाल-दरमन तक एवं मसल-दुसनन तक सड़क का निर्माण, कठुवा जिले में चक्रमोर-महाराजपुर-राजबाग-हरिया चौक सड़क और उधमपुर जिले में फटाला से जखानी सड़क का अपग्रेडेशन शामिल है। जनरल चौधरी ने डॉ. जितेंद्र सिंह को उनके लोकसभा संसदीय क्षेत्र में आरंभ होने वाली लगभग एक दर्जन बीआरओ सड़कों तथा पुल परियोजनाओं की भी जानकारी दी।
<><><><><>
एमजी/एएम/एसकेजे/एचबी
(Visitor Counter : 228
संचार एवं सूचना प्रौद्योगिकी मंत्रालय
यूएसओएफ ने पूर्वोत्तर राज्योंमें हाई स्पीड इंटरनेट की प्राप्तिके लिए बीएसएनएल के साथ एक समझौते पर हस्ताक्षर किए
देश के पूर्वोत्तर राज्यों में उच्च गुणवत्ता और उच्च गति वाले इंटरनेट तक लोगों की पहुंच उपलब्ध कराने के लिए, यूनिवर्सल सर्विस ऑब्लिगेशन फंड  ने भारत संचार निगम लिमिटेड  के साथ आज एक समझौते पर हस्ताक्षर किए। इससे अगरत्तला कोकॉक्स बाजार/कुआकटा के माघ्यम से बांग्लादेश सबमरीन केबल कंपनी लिमिटेड के द्वारा10 जीबीपीएस इंटरनेशनल बैंडविड्थ इंटरनेट कनेक्टिविटी को किराए पर प्राप्त किया जा सकेगा।
इस प्रक्रिया पर टिप्पणी करते हुए संचार मंत्री, श्री अश्विनी वैष्णव ने कहा कि "इसके माध्यम से पूर्वोत्तर राज्यों केनिवासियों को ई-सेवाओं तक बेहतर पहुंचप्राप्त करनेके लिए हाई-स्पीड इंटरनेट कनेक्टिविटी उपलब्ध होगी।"
इस समझौते के अंतर्गत, उपरोक्त अंतर्राष्ट्रीय बैंडविड्थ को किराए पर लेने के लिए यूएसओएफ द्वारा बीएसएनएल को तीन वर्ष के लिए वित्तीय सहायता प्रदान की जाएगी। हाई स्पीड इंटरनेट की उपलब्धता के माध्यम से नागरिकों को ई-गवर्नेंस, ई-शिक्षा, ई-स्वास्थ्य, ई-कॉमर्स, ई-बैंकिंग आदि जैसी विभिन्न ई-सेवाओं तक पहुंच प्राप्त करने में सहायता मिलेगी।
एमजी/एएम/एके-
(Visitor Counter : 482
अंतरिक्ष विभाग
केन्द्रीय मंत्रिमण्डल ने 10 इन-ऑर्बिट संचार उपग्रहों को भारत सरकार से मेसर्स न्यूस्पेस इंडिया लिमिटेड  को हस्तांतरित करने की मंजूरी दी
प्रधानमंत्री श्री नरेन्द्र मोदी की अध्यक्षता में केन्द्रीय मंत्रिमण्डल ने 10 इन-ऑर्बिट संचार उपग्रहों को भारत सरकार से मेसर्स न्यूस्पेस इंडिया लिमिटेड , जोकि अंतरिक्ष विभाग के प्रशासनिक नियंत्रण के अंतर्गत भारत सरकार का पूर्ण स्वामित्व वाला सार्वजनिक क्षेत्र का एक उपक्रम है, को हस्तांतरित किए जाने को मंजूरी दे दी है।
केन्द्रीय मंत्रिमण्डल ने एनएसआईएल की अधिकृत शेयर पूंजी को 1000 करोड़ रुपये से बढ़ाकर 7500 करोड़ रुपये करने को भी मंजूरी दे दी है।
एनएसआईएल को इन परिसंपत्तियों का हस्तांतरण इस कंपनी को पूंजी प्रधान कार्यक्रमों/परियोजनाओं को साकार करने के लिए वांछित वित्तीय स्वायत्तता प्रदान करेगा और इस प्रकार अर्थव्यवस्था के अन्य क्षेत्रों में रोजगार की व्यापक संभावनाओं और प्रौद्योगिकी आधारित अन्य लाभ की पेशकश करेगा। इस मंजूरी से अंतरिक्ष क्षेत्र में घरेलू आर्थिक गतिविधियों को गति मिलने और वैश्विक अंतरिक्ष बाजार में भारत की हिस्सेदारी बढ़ने की उम्मीद है।
अंतरिक्ष क्षेत्र में किए गए सुधारों ने एनएसआईएल को समग्र वाणिज्यिक अंतरिक्ष गतिविधियों को शुरू करने और एक पूर्ण उपग्रह ऑपरेटर के रूप में कार्य करने का अधिकार दिया है। सिंगल-विंडो ऑपरेटर के रूप में कार्य करते हुए एनएसआईएल अंतरिक्ष क्षेत्र में व्यवसाय करने में आसानी की सुविधा भी प्रदान करेगी। एनएसआईएल बोर्ड को अब उपग्रह संचार के क्षेत्र में बाजार के परिदृश्य तथा वैश्विक रुझानों के अनुरूप ट्रांसपोंडरों का मूल्य निर्धारित करने का अधिकार होगा। एनएसआईएल को अपनी आंतरिक नीतियों एवं दिशानिर्देशों के अनुसार क्षमता  की पेशकश करने और उसे आवंटित करने के लिए भी अधिकृत किया गया है।
एमजी /एम/आर/ केजे
(Visitor Counter : 230
उप राष्ट्रपति सचिवालय
देश के लोकतांत्रिक मूल्यों की रक्षा के लिए समाचार पत्र और मीडिया महत्वपूर्ण: उपराष्ट्रपति
उपराष्ट्रपति ने मीडिया को आदर्श आधारित पत्रकारिता को बढ़ावा देने की सलाह दी
श्री नायडू ने स्वच्छ भारत जैसे आंदोलनों को लोकप्रिय बनाने में मीडिया की भूमिका की सराहना की
उपराष्ट्रपति ने मीडिया घरानों से कृषि से जुड़े मुद्दों, ग्रामीण विकास और महिला सशक्तीकरण पर ध्यान केंद्रित करने का आग्रह किया
उन्होंने नेल्लोर में साप्ताहिक पत्र ‘लॉयर’ की 40वीं वर्षगांठ के उपलक्ष्य में ’तुंगा पांडुगा’ में शिरकत की।
उपराष्ट्रपति, श्री एम. वेंकैया नायडू ने आज देश के लोकतांत्रिक चरित्र की रक्षा में मीडिया की महत्वपूर्ण भूमिका पर प्रकाश डाला और मीडिया से निष्पक्ष तरीके उद्देश्यपूर्ण समाचार व सूचना प्रदान करने का आग्रह किया।
साप्ताहिक पत्र ’लॉयर’ की 40वीं वर्षगांठ के अवसर पर नेल्लोर में आयोजित ’तुंगा पांडुगा’ समारोह में शामिल हुए श्री नायडू ने पत्रकारिता सहित विभिन्न क्षेत्रों में मूल्यों के पतन पर चिंता व्यक्त की। उन्होंने मीडिया से उच्च मानकों को बनाए रखने और आदर्शों पर आधारित पत्रकारिता को बढ़ावा देने की अपील की।
स्वतंत्रता आंदोलन के दौरान समाचारपत्रों द्वारा निभाई गई महत्वपूर्ण भूमिका की याद दिलाते हुए उन्होंने कहा कि महात्मा गांधी सहित अनेक नेता पत्रिकाओं और समाचारपत्रों के माध्यम से सामाजिक आंदोलनों के अग्रदूत बने रहे। आज भी, मीडिया लोगों में जागरूकता पैदा करने में महत्वपूर्ण भूमिका निभा रहा है। उन्होंने बताया कि मीडिया ने कैसे स्वच्छ भारत अभियान को एक जन-आंदोलन में बदल दिया।
उन्होंने कहा कि मीडिया को हमेशा सत्य, निष्ठा और सटीकता के मूल्यों को बनाए रखना चाहिए। श्री नायडू ने मीडिया से कहा कि उन्हें दूसरों के दबावों के आगे नहीं झुकना चाहिए। उन्होंने मीडिया घरानों से कृषि, ग्रामीण विकास और महिला सशक्तीकरण से संबंधित मुद्दों पर ध्यान केंद्रित करने का आग्रह किया। उन्होंने समाचार पत्रों और इलेक्ट्रॉनिक मीडिया को कृषि संबंधी विषयों को स्थान देने और इसके लिए कुछ विशेष कार्यक्रम बनाने का सुझाव दिया।
उपराष्ट्रपति ने पत्रकार बिरादरी की सराहना की जिन्होंने कोरोना महामारी के दौरान निरंतर काम करते हुए कोविड से संबंधित उपयुक्त व्यवहार और टीके लेने की आवश्यकता को लेकर लोगों में अत्यंत जरूरी जागरूकता लाई। उन्होंने महामारी के दौरान अपनी जान गंवाने वाले पत्रकारों को श्रद्धांजलि दी और उनके परिवारों के प्रति अपनी संवेदना व्यक्त की।
कॉफी टेबल बुक का विमोचन करते हुए, श्री नायडु ने साप्ताहिक समाचारपत्र ’लॉयर’ का 40 साल तक सफलतापूर्वक प्रकाशन व संचालन करने के लिए इसके संस्थापकों और प्रबंधन की सराहना की।
कार्यक्रम में राज्यसभा सदस्य श्री वेमिरेड्डी प्रभाकर रेड्डी, लोकसभा सदस्य श्री मगुंटा श्रीनिवासुला रेड्डी, डीआरडीओ अध्यक्ष श्री जी. सतीश रेड्डी और संथा बायोटेक के संस्थापक अध्यक्ष श्री वरप्रसाद रेड्डी, पब्लिक हेल्थ फाउंडेशन के अध्यक्ष श्री श्रीनाथ रेड्डी, साप्ताहिक लॉयर के संपादक श्री तुंगा शिवा प्रभात रेड्डी व अन्य ने भाग लिया।
एमजी/एएम/पीकेजे
(Visitor Counter : 344
स्वास्थ्य एवं परिवार कल्याण मंत्रालय
राष्ट्रव्यापी कोविड टीकाकरण के तहत अब तक 172.29 करोड़ से अधिक टीके लगाए जा चुके हैं
बीते चौबीस घंटों में 46.82 लाख से अधिक टीके लगाए गए
स्वस्थ होने की वर्तमान दर 97.37 प्रतिशत
पिछले 24 घंटों में 50,407 नए मामले सामने आए
भारत में सक्रिय मरीजों की संख्या 6,10,443 है
साप्ताहिक सक्रिय मामलों की दर 5.07 प्रतिशत है
पिछले 24 घंटों में 46.82 लाख से अधिक  वैक्सीन की खुराक देने के साथ ही भारत का कोविड-19 टीकाकरण कवरेज आज सुबह 7 बजे तक अंतिम रिपोर्ट के अनुसार 172.29 करोड़  से अधिक हो गया। इस उपलब्धि को 1,92,76,398 टीकाकरण सत्रों के जरिये प्राप्त किया गया है।
आज सुबह 7 बजे तक की अस्थायी रिपोर्ट के अनुसार कुल टीकाकरण का विवरण इस प्रकार से है:
|
|
स्वास्थ्य कर्मी
|
|
पहली खुराक
|
|
1,03,99,129
|
|
दूसरी खुराक
|
|
99,25,930
|
||
|
प्रीकॉशन खुराक
|
|
38,43,355
|
|
अग्रिम पंक्ति के कर्मी
|
|
पहली खुराक
|
|
1,84,04,547
|
|
दूसरी खुराक
|
|
1,73,65,848
|
||
|
प्रीकॉशन खुराक
|
|
52,54,095
|
|
15-18 वर्ष आयु वर्ग
|
|
पहली खुराक
|
|
5,16,76,693
|
||
|
दूसरी खुराक
|
|
1,34,05,389
|
|
18-44 वर्ष आयु वर्ग
|
|
पहली खुराक
|
|
54,75,07,850
|
|
दूसरी खुराक
|
|
42,46,10,572
|
|
45-59 वर्ष आयु वर्ग
|
|
पहली खुराक
|
|
20,15,06,600
|
|
दूसरी खुराक
|
|
17,58,88,520
|
|
60 वर्ष से अधिक आयु वर्ग
|
|
पहली खुराक
|
|
12,58,00,368
|
|
दूसरी खुराक
|
|
10,95,79,128
|
|
प्रीकॉशन खुराक
|
|
77,79,664
|
|
प्रीकॉशन खुराक
|
||
|
1,68,77,114
|
|
कुल
|
|
|
|
1,72,29,47,688
पिछले 24 घंटों में 1,36,952 रोगियों के ठीक होने के साथ ही स्वस्थ होने वाले मरीजों  की कुल संख्या बढ़कर 4,14,68,120 हो गई है।
नतीजतन, भारत में स्वस्थ होने की दर 97.37 प्रतिशत है।
पिछले 24 घंटे में 50,407 नए मरीज सामने आए हैं।
वर्तमान में 6,10,443 सक्रिय रोगी हैं। वर्तमान में ये सक्रिय मामले देश के कुल पुष्टि वाले मरीजों का 1.43 प्रतिशत हैं।
देश भर में जांच क्षमता का विस्तार लगातार जारी है। पिछले 24 घंटों में कुल 14,50,532 जांच की गई हैं। भारत ने अब तक कुल 74.93 करोड़  जांच की गई हैं।
देश भर में जांच क्षमता को बढ़ाया गया है, साप्ताहिक पुष्टि वाले मामलों की दर 5.07 प्रतिशत है, दैनिक रूप से पुष्टि वाले मामलों की दर 3.48 प्रतिशत है।
उपभोक्ता कार्य, खाद्य एवं सार्वजनिक वितरण मंत्रालय
भारत ने 2023-25 कार्यकाल के लिये इंटरनेशनल इलेक्ट्रोटेक्निकल कमीशन  का उपाध्यक्ष और स्ट्रेटेजिक मैनेजमेंट बोर्ड  का अध्यक्ष पद जीता
भारत ने 2023-25 कार्यकाल के लिये इंटरनेशनल इलेक्ट्रोटेक्निकल कमीशन  का उपाध्यक्ष और स्ट्रेटेजिक मैनेजमेंट बोर्ड  का अध्यक्ष पद जीत लिया है।
इंटरनेशनल इलेक्ट्रोटेक्निकल कमीशन  की बैठक हाल ही में सैन फ्रांसिसको, अमेरिका में हुई थी, जिसमें आईसी के सभी सदस्यों ने मतदान किया था। इसमें भारत को 90 प्रतिशत से अधिक मत मिले थे। आईसी में भारत के प्रतिनिधि और भारतीय मानक ब्यूरो  की विभिन्न तकनीकी समितियों को चुना गया।
बीआईएस ने इंटरनेशनल ऑर्गनाइजेशन फॉर स्टैंडर्डाइजेशन  और आईसी की नीति तथा प्रशासनिक संस्थाओं में प्रतिनिधित्व किया। उसने सुनिश्चित किया कि महत्त्वपूर्ण रणनीतिक और नीतिगत विषयों पर भारत के नजरिये को समझा जाये। उसने राष्ट्रीय मानकीकरण के अंतर्राष्ट्रीय उत्कृष्ट व्यवहारों के साथ सामन्जस्य के लिये अवसर भी उपलब्ध कराये।
बीआईएस लगातार वाणिज्य और उद्योग, उपभोक्ता कार्य, खाद्य व सार्वजनिक वितरण तथा कपड़ा मंत्री श्री पीयूष गोयल द्वारा प्रतिपादित विकास-मंत्र पर अमल करते हुये अंतर्राष्ट्रीय मंच पर अपनी उपस्थिति दर्ज करा रहा है, जिनमें आईएसओ परिषद, आईएसओ तकनीकी प्रबंधन बोर्ड, आईसी एसएमबी, आईसी बाजार रणनीति बोर्ड , आईसी व्यापार सलाहकार समिति  आदि शामिल हैं।
आईसी एक अंतर्राष्ट्रीय मानक प्रतिष्ठान है, जो सभी इलेक्ट्रिकल, इलेक्ट्रॉनिक और सम्बंधित प्रौद्योगिकियों के लिये अंतर्राष्ट्रीय मानक तय करता है। मानकीकरण प्रबंधन बोर्ट आईसी का सर्वोच्च प्रशासनिक निकाय है, जो तकनीकी नीतिगत विषयों की जिम्मेदार है।
श्री विमल महेन्द्रू भारत का प्रतिनिधित्व करते हुये आईसी के उपाध्यक्ष होंगे।
प्रधानमंत्री कार्यालय
प्रधानमंत्री ने सुब्रमण्यम भारती की जयंती पर उन्हें याद किया
(प्रधानमंत्री श्री नरेन्द्र मोदी ने सुब्रमण्यम भारती की जयंती पर उन्हें याद किया। प्रधानमंत्री ने कहा, ''महान सुब्रमण्यम भारती को उनकी जयंती के अवसर पर याद करता हूं। 'महाकवि भरतियार' के रूप में प्रसिद्ध भारती देशभक्ति, सामाजिक सुधार, काव्य प्रतिभा और निर्भयता के अदम्य मिसाल के प्रतीक हैं। उनके विचार और कार्य हमेशा हम सभी को हमेशा प्रेरित करते रहे हैं।
सुब्रमण्यम भारती न्याय और समानता में सबसे ज्यादा विश्वास करते थे। उन्होंने एक बार कहा था, 'अगर एक भी आदमी भुखमरी से पीड़ित होता है, तो हम पूरी दुनिया को नष्ट कर देंगे।' यह मानव पीड़ा को कम करने और सशक्तिकरण को आगे बढ़ाने के प्रति उनकी दृष्टिकोण को प्रदर्शित करता है।''